**Gaeltacht Bhaile na hÉireann** eller *Den vedvarende nordamerikanske Gaeltacht* (irsk Gaeltacht Bhuan Mheiriceá Thuaidh) er et utpekt irsktalende, altså gaeltacht, område i den kanadiske byen Tamworth i Ontario langs elven Salmon River). Det nærmeste større bydistrikt er Erinsville.

Vegskilt ved ankomsten til *Baile na hÉireann*.Erinsville selv ble bosatt av irlendere og byens fem første borgermestere var alle irske. Det er fra dette området som Gaeltacht fikk sitt offisielle navn, «Gaeltacht Bhaile na hÉireann», hvilket betyr «Erinsville/Byen av Irland-Ireland Gaeltacht».

Området er kjent hovedsakelig ved at den er den første og eneste offisielle godkjente gaeltacht (eller vedvarende irsktalende område) som eksisterer utenfor Irland. Den er også den eneste gaeltacht uten befolkning. Offisiell støtte for denne gaeltacht ble vist i løpet av åpningsseremonien hvor den irske ambassadøren i Canada, Declan Kelly, foruten Helen Gannon av Comhaltas Ceoltóirí Éireann. En offisielt uttalelse angående dette stedet ble også gitt av den irske statsråden for «anliggender for fellesskap, rural og gaeltacht», Éamon Ó Cuív. I denne, datert 29. mai 2007, erklærer han: «Jeg vil gjerne få lov til å gratulere det kanadiske folket for å etablere en gaeltacht i Canada, det første utenfor Irland. Jeg ønsker all suksess med deres arbeid og jeg håper det vil vokse og utvikle seg.». Også mottatt fra Ó Cuív var en donasjon på €20,000 (tilsvarende C$28,835) for lærertrening i gaeltacht.

I 2007 kunne stedet tilby irskspråklig utdannelse, både i området og i Erinsville, foruten *céilí* (irsk-kulturell begivenhet som musikk og dans) og utflukter, vanligvis i august måned. Etter hvert planlegger organisatorene å bygge hytter som kan huse rundt hundre mennesker foruten klasserom og et museum. Undervisningen vil bli holdt i stilen til, og er faktisk inspirert av immersjonklassene til 'Oideas Gael' som ble holdt i Donegal gaeltacht av Glencolmcille.

Denne gaeltacht har blitt omhandlet i nyhetene, hovedsakelig det faktum at det er det første i sitt slag utenfor Irland, og har blitt rapportert både i TG4 (en irsktalende fjernsynskanal i Irland og i britiske BBC.. Arrangøren Aralt Mac Giolla Chainnigh, da han snakket med BBC, uttalte at selv om de irsktalende kommer fra mange ulike steder (Canada, Irland, USA, etc) er dette stedet et hvor de kan alle sammen kan samles: «Det er et sted hvor de kan gå når de ønsker å ladde deres kulturelle batterier og spesielt komme i kontakt med deres språk».

Referanser
----------

1. 1 2 3  Ó Cuív, Éamonn. «Searmanas Oscáilte Cumann na Gaeltachta» (Craobh Chláirseach Theamhrach Chomhaltas Ceoltóirí Éireann, 2007) Side 7.
2. 1 2 3  McKittrick, David. «Bualadh bos...Gaeltacht goes global». *Independent.ie.* 18. april 2007
3. ↑   «Canada to have first Gaeltacht». *Irish Emigrant* Januar 2007. Arkivert 27. september 2007 hos Wayback Machine.
4. 1 2  «GAELTACHT CHEANADA». *BBC Northern Ireland* Juni 2007.
5. 1 2  «Donegal example inspired idea for first gaeltacht outside of Ireland». *The Donegal News* 22. juni 2007. Arkivert 30. august 2007 hos Wayback Machine.
6. ↑  TG4.ie (artikkelen er nå arkivert)

Eksterne lenker
---------------

* Daltaí.com – Listing of upcoming events in the Canadian Gaeltacht Arkivert 28. februar 2008 hos Wayback Machine. – liste av kommende begivenheter i kanadiske gaeltacht
* 'Irish Times' newspaper article (Feb 2007) on the Canadian Gaeltacht[*død lenke*] – avisartikkel om kanadiske gaeltacht
* 'Napanee Bever' newspaper article about the Canadian Gaeltacht[*død lenke*] – avisartikkel om kanadiske gaeltacht
* 'Celtic Connection' news article about the Canadian Gaeltacht – nyhetsartikkel om kanadiske gaeltacht
* YouTube Video of the opening ceremony – YouTube-video av åpningsseremonien
* Canadian Gaeltacht website – nettsiden til kanadiske gaeltacht